Jamie Carragher

James Lee Duncan Carragher (født 1978) er en tidligere engelsk fotballspiller. «Carra» var tidligere midtstopper for , men valgte etter 2012/2013-sesongen å legge skoene på hyllen. Han har spilt for  og fikk sin debut mot  i august 2001.

Selv om Carra vokste opp som en -supporter, gjorde hans spillestil på banen, samt hans natur og profesjonalitet at Liverpool-fansen elsker ham som en av de beste Liverpool-spillerne gjennom alle tider. Dette ble demonstrert da han ble nr 7 i avstemningen i Liverpoolfc.tv's «100 Players Who Shook The Kop», den høyest plasserte forsvarsspiller på listen. Liverpool-fans synger jevnlig «We All Dream Of A Team Of Carraghers» til melodien av The Beatles' «Yellow Submarine» ved hjemme- og bortekamper. Carragher svarer med å si at et slikt lag ikke ville skåret mange mål.

 Klubbfotball 
 Liverpool 
Carragher er en allsidig spiller. Han startet karrieren som midtbanespiller, ble senere flyttet ned i forsvaret som back, og ble senere igjen flyttet inn i midtforsvaret. Spesielt målfarlig var han dog ikke. Carragher scoret bare 5 mål på 573 førstelagskamper. 9. desember 2006 scoret Carra sitt første ligamål siden 1999 i en kamp mot Fulham FC. Denne scoringen utløste ville gledesscener på the Kop.

I Liverpools Mesterliga semi-finale 1. mai 2007 mot  satte Carragher rekord for antall kamper i Mesterliga/Serievinnercup for klubben. Hans 90. kamp tok ham forbi Ian Callaghans 89 kamper mellom 1964 og 1978. Etter denne kampen ble han utnevnt til «Man of the Match» for å ha spilt glimrende, trass i kramper mot slutten.

Foran sesongen 2007/2008 signerte Carragher (sammen med Gerrard) en forlenging av kontrakten sin frem til 2011.Liverpool.no - StevieG og Carra til 2011 04.06.06 

Carragher spilte sin siste kamp for Liverpool 19. mai 2013, mot QPR, og endte dermed sin karriere med 737 obligatoriske kamper for klubben - nest mest i klubbens historie.

 Landslagsspill 
Den 7. juli 2007 ble det kjent at Carra vurderte å trekke seg fra det  landslaget da han ikke ble tatt ut på laget i en kvalifiseringskamp mot Estland i juni 2007. Avgjørelsen kom etter at Jamie Carragher ville fokusere mer på Liverpool.

Da et radio-talkshow i ettertid gjorde narr av Carra på grunn av hans avgjørelse, ble han så sint at han selv ringte inn til showet for å forklare sin avgjørelse: «Jeg er 29 år, jeg har spilt (på landslaget) i 8 år og åpenbart ikke bevist nok, så det kommer vel ikke til å endre seg, vil det vel?».Goal.com - Angry Carragher Blasts Back On Air At 'Bottler' Jibe 10.07.07

Selv etter flere samtaler mellom Carragher og landslagssjef Steve McClaren etter avgjørelsen ble kjent stod han på sitt og ville ikke spille for  mer.Liverpool.no - Carragher står steilt på sitt 15.08.07  Da England skulle spille fotball-VM i Sør-Afrika i 2010, klarte landslagssjef Fabio Capello å overtale Carra til å gjøre comeback i Englands forsvarsrekke.

Jamie Carragher uttalte den 7. februar 2013 at han avslutter fotballkarrieren etter endt sesong.

 Meritter 

 31 A (Pr. 15/10-2006) landskamper
 27 U-21 landskamper
Liverpool
 FA Youth Cup 1996
 Ligacupen 2001, 2003, 2012
 FA-cupen 2001, 2006
 UEFA-cupen 2001
 FA Charity Shield 2002, 2007
 UEFA Super Cup 2002, 2005
 Mesterligaen 2005
Personlige utmerkelser
 Årets Spiller i LFCSCSB 2004-05

 Trivia 
I 2005 var Carragher med i en anti-mobbe-musikkvideo for Liverpool-bandet Just 3, med tittelen «Stand Tall».

I juli 2005 giftet han seg med sin barndomskjæreste Nicola Hart, som han har to barn sammen med, James and Mia.

Carragher har fått utmerkelsen the Freedom of the City av sitt hjemsted Sefton for sitt lokale veledighetsarbeid og «the exceptional example he sets to the youth of today».

 Referanser 

 Eksterne lenker 






Kategori:Engelske fotballspillere
Kategori:Spillere i Fotball-EM 2004
Kategori:Spillere i Fotball-VM 2006
Kategori:Spillere i Fotball-VM 2010
Kategori:Fotballspillere for Liverpool FC
Kategori:Vinnere av Mesterligaen i fotball for menn
Kategori:Personer fra Bootle